b'\n_START_ARTICLE_\nInnpisker\n_START_PARAGRAPH_\nInnpisker er et verv innehatt av en fra hvert politiske parti eller partigruppe i en nasjonalforsamling. Innpiskeren har ansvaret for \xc3\xa5 p\xc3\xa5se at tilstrekkelig antall av partigruppens medlemmer m\xc3\xb8ter opp ved voteringene, dels i samarbeid med andre partiers innpiskere. P\xc3\xa5 denne m\xc3\xa5ten trenger bare et f\xc3\xa5tall representanter delta i selve avstemningen fordi innpiskerne s\xc3\xb8rger for at det politiske styrkeforholdet opprettholdes. Dette systemet kalles utbytting._NEWLINE_Terminologien kommer opprinnelig fra det britiske parlamentet (whipper-in eller bare whip). _NEWLINE_I parlamentarisk sammenheng brukes ogs\xc3\xa5 begrepet partipisk, som viser til intern disiplin i partiet om at alle representanter skal stemme slik partigruppen er blitt enig om, selv n\xc3\xa5r det m\xc3\xa5tte g\xc3\xa5 imot overbevisningen til den enkelte representant. Innpiskeren har gjerne ogs\xc3\xa5 en rolle i forbindelse med \xc3\xa5 s\xc3\xb8rge for at partidisiplinen overholdes.'